كانت سمره بس ملامحها جميله وبمجرد ماعيني جات فعينها بصت للأرض وإبتسمت بخجل إستغربتها جدا!.. وبعدت عيني عنها وإبتديت أتكلم مع جوز بنت خالتي الكبيره وفتحنا مواضيع كتيره وفضلنا نتنقل من موضوع لموضوع وبدون شعور رفعت عيني تاني لنفس المكان اللي كانت فيه البنت لكني ملقيتهاش لقيتها سابت المكان وإختفت رجعت بعنيا تاني لجوز بنت خالتي وانا بتكلم معاه.. لكني لمحتها كانت قاعده مابين أمي وخالتها وبيتكلموا هما التلاته والظاهر إن أمي تعرفها عشان كانت مندمجه معاها في الكلام جدا!